Ολυμπιακοί Αγώνες Κωφών

[μικρογραφία|[Λογότυπο των Ολυμπιακών Αγώνων Κωφών|alt=Σχήμα γραμμών σε τέσσερα χρώματα σε κύκλο.]]
Οι **Ολυμπιακοί Αγώνες Κωφών**, γνωστοί και ως **Ολυμπιάδα Κωφών** ή **Deaflympics** είναι περιοδική σειρά αθλητικών εκδηλώσεων εγκεκριμένων από τη Διεθνή Ολυμπιακή Επιτροπή (ΔΟΕ) στις οποίες αγωνίζονται κωφοί αθλητές. Σε αντίθεση με αθλητές άλλων διοργανώσεων εγκεκριμένων από τη ΔΟΕ (τους Ολυμπιακούς Αγώνες, τους Παραολυμπιακούς Αγώνες και τα Special Olympics), οι αθλητές δεν καθοδηγούνται από ήχους (όπως πιστόλια εκκίνησης, μεγάφωνα ή σφυρίγματα διαιτητών). Οι αγώνες διοργανώνονται από την *Comité International des Sports des Sourds* («Διεθνής Επιτροπή Αθλητισμού για  Κωφούς») από την πρώτη εκδήλωση το 1924.

## Ιστορία
Οι Ολυμπιακοί Αγώνες Κωφών διεξάγονται κάθε τέσσερα χρόνια και είναι η μακροβιότερη διοργάνωση πολλαπλών αθλημάτων στην ιστορία μετά τους Ολυμπιακούς Αγώνες. Οι πρώτοι αγώνες, που έγιναν στο Παρίσι το 1924, ήταν το πρώτο διεθνές αθλητικό γεγονός για αθλητές με αναπηρία. Η εκδήλωση πραγματοποιείται έκτοτε κάθε τέσσερα χρόνια, εκτός από ένα διάλειμμα κατά τον Β' Παγκόσμιο Πόλεμο. Οι αγώνες ξεκίνησαν ως μια μικρή εκδήλωση 148 αθλητών από εννέα ευρωπαϊκές χώρες στο Παρίσι το 1924 και έχουν πλέον εξελιχθεί σε παγκόσμιο κίνημα.

Επίσημα, οι αγώνες ονομάζονταν αρχικά «Διεθνείς Αγώνες για Κωφούς» από το 1924 έως το 1965, αλλά ενίοτε αναφέρονται και ως «Διεθνείς Σιωπηλοί Αγώνες». Από το 1966 έως το 1999 ονομάζονταν «Παγκόσμιοι Αγώνες για Κωφούς». Από το 2001, οι αγώνες είναι γνωστοί με το όνομα Ολυμπιακοί Αγώνες Κωφών.

Για να προκριθούν στους αγώνες, οι αθλητές πρέπει να έχουν απώλεια ακοής τουλάχιστον 55 ντεσιμπέλ στο «καλό αυτί» τους. Δεν επιτρέπεται στους αγώνες η χρήση ακουστικών βαρηκοΐας, κοχλιακών εμφυτευμάτων και παρόμοιων βοηθημάτων, για να ξεκινούν όλοι οι αθλητές από το ίδιο επίπεδο. Άλλες διαφορές από τους αγώνες ακουόντων είναι ο τρόπος με τον οποίο διεξάγονται. Για να αντιμετωπιστεί το πρόβλημα των κωφών αθλητών που δεν μπορούν να καθοδηγηθούν από ήχους, ορισμένα αθλήματα χρησιμοποιούν εναλλακτικές μεθόδους έναρξης του αγώνα. Για παράδειγμα, οι διαιτητές ποδοσφαίρου ανεμίζουν μια σημαία αντί να σφυρίζουν, ενώ στον στίβο, οι αγώνες ξεκινούν χρησιμοποιώντας φως, αντί για πιστόλι έναρξης. Είναι επίσης σύνηθες οι θεατές να μην επευφημούν ούτε να χειροκροτούν, αλλά να χαιρετούν και με τα δύο χέρια, χρησιμοποιώντας το χειροκρότημα των κωφών.

Μετά τη ρωσική εισβολή στην Ουκρανία το 2022, η Διεθνής Επιτροπή Αθλητισμού Κωφών απέκλεισε τους αθλητές από τη Ρωσία και τη Λευκορωσία από τους Ολυμπιακούς Αγώνες Κωφών εκείνης της χρονιάς στο Κασίας ντο Σουλ της Βραζιλίας.

## Διοργανώτριες χώρες και πόλεις
Μέχρι σήμερα, οι Θερινοί Ολυμπιακοί Αγώνες Κωφών έχουν διοργανωθεί από 22 πόλεις σε 18 χώρες, αλλά μόνο έξι φορές από πόλεις εκτός Ευρώπης (Ουάσιγκτον 1965, Λος Άντζελες 1985, Κράιστσερτς 1989, Μελβούρνη 2005, Ταϊπέι 2009 και Κασίας ντο Σουλ 2022). Οι τελευταίοι θερινοί αγώνες διεξήχθησαν στη Σαμψούντα της Τουρκίας το 2017. Οι Χειμερινοί Ολυμπιακοί Αγώνες Κωφών έχουν διοργανωθεί από 16 πόλεις σε 11 χώρες. Οι τελευταίοι χειμερινοί αγώνες διεξήχθησαν στην επαρχία Σόντριο της Ιταλίας το 2019.

Οι Χειμερινοί Αγώνες του 2011 που είχαν προγραμματιστεί να διεξαχθούν στο Βίσοκε Τάτρι της Σλοβακίας ακυρώθηκαν λόγω έλλειψης ετοιμότητας από την οργανωτική επιτροπή να φιλοξενήσει τους αγώνες. Η Διεθνής Επιτροπή Αθλητισμού Κωφών υπέβαλε ποινική καταγγελία κατά της Σλοβακικής Οργανωτικής Επιτροπής Ολυμπιακών Αγώνων Κωφών και του προέδρου της. Η καταγγελία απαιτεί την επιστροφή των κονδυλίων που χορηγήθηκαν στην Οργανωτική Επιτροπή των Ολυμπιακών Αγώνων Κωφών από τις εθνικές ομοσπονδίες για την κάλυψη ξενοδοχειακών καταλυμάτων και άλλων εξόδων που σχετίζονται με τους Ολυμπιακούς Αγώνες Κωφών. Το 2013 το Ειδικό Ποινικό Δικαστήριο στην Μπάνσκα Μπίστριτσα καταδίκασε τον πρόεδρο της Σλοβακικής Οργανωτικής Επιτροπής Ολυμπιακών Αγώνων Κωφών σε ποινή φυλάκισης χρόνων για υπεξαίρεση 1,6 εκατομμυρίων ευρώ που θα έπρεπε να είχαν χρησιμοποιηθεί για τους Χειμερινούς Ολυμπιακούς Αγώνες Κωφών.

Οι διοργανώτριες πόλεις και οι Εθνικές Αθλητικές Ενώσεις Κωφών των προηγούμενων και προγραμματισμένων αγώνων είναι οι εξής:

## Κατάλογος διοργανωτών Θερινών Ολυμπιακών Αγώνων Κωφών

1 Η Δημοκρατία της Κίνας (Ταϊβάν) αναγνωρίζεται ως Κινεζική Ταϊπέι από την πλειονότητα των διεθνών οργανισμών στους οποίους συμμετέχει λόγω πολιτικών σχέσεων με τη Λαϊκή Δημοκρατία της Κίνας .

2 Ο μαραθώνιος είχε διεξαχθεί 4 ημέρες πριν από την τελετή έναρξης στο Φίσεν της Γερμανίας στις 21 Ιουλίου 2013.

3 Λόγω του μικρού αριθμού εγκαταστάσεων κοντά στο Κασίας ντο Σουλ και τη Βραζιλία και του μικρού αριθμού συμμετεχόντων, οι αγώνες μπόουλινγκ πραγματοποιήθηκαν στην Κουάλα Λουμπούρ της Μαλαισίας και μεταξύ 20 και 30 Οκτωβρίου 2022.

## Κατάλογος διοργανωτών Χειμερινών Ολυμπιακών Αγώνων Κωφών

## Δείτε επίσης

* Συμμετοχή της Ελλάδας στους Ολυμπιακούς Αγώνες Κωφών
* Παγκόσμιοι Αγώνες Special Olympics

## Παραπομπές


## Εξωτερικοί σύνδεσμοι

* Comité International des Sports des Sourds official website
Κατηγορία:Κωφοί
Κατηγορία:Αθλητικές διοργανώσεις